ایو ساں لاریں

ایو ساں لوراں (فرانسیسی: Yves Saint Laurent) (یکم اگست 1936ء - یکم جون 2008ء) مشہور الجزائری نژاد فرانسیسی فیشن ڈیزائنر تھے۔ وہ 20 ویں صدی میں فرانس کے فیشن منظرنامے کی عظیم ترین ہستیوں میں شمار کیے جاتے ہیں۔

ساں لوراں یکم اگست 1936ء کو الجزائر کے شہر اوران میں پیدا ہوئے، جو اس وقت فرانس کے قبضے میں تھا۔ انہیں بچپن سے ہم جنسیت کے طعنے برادشت کرنے پڑے۔  ایو ساں لوراں نے اکیس سال کی عمر میں فیشن ہاؤس کرستیاں دیوغ (Christian Dior) سے اپنا تعلق جوڑا اور ایسے ملبوسات متعارف کرائے جن میں عورتوں کی آزادی کے تصور کو اجاگر کیا۔

ایو ساں لوراں نے ایک مرتبہ کہا تھا کہ انہوں نے ہمیشہ عورت کے جسم کے لیے ڈیزائن کیا جس سے وہ اپنا انداز بنانے میں کامیاب ہوئے۔ ساں لوراں کے بارے میں کہا جاتا ہے کہ بڑے بڑے فلمی ستارے ان کے گرد گھومتے نظر آتے تھے اور ان کے ڈیزائن نوجوان نسل میں انتہائی مقبول تھے۔ ایو ساں لوراں کی جدت پسندی نے عورت کی شخصیت کو اور بھی باوقار بنایا۔  ایو ساں لوراں اس بات پر قائل تھے کہ خوبصورت نظر آنا عورت اور مرد دونوں کا حق ہے۔ پچاس کی دہائی میں ایو ساں لوراں کے پہلے ڈیزائنوں نے معاشرے میں ہیجان کی کیفت پیدا کر دی۔ 

ایو ساں لوراں ساری زندگی ذہنی اور جسمانی بیماریوں میں مبتلا رہے اور تقاریب میں بہت کم نظر آئے۔ یکم جون 2008ء کو دماغ کے سرطان کے باعث پاغی میں چل بسے۔ ان کی راکھ مراکش میں بہائی گئی۔

1936ء کی پیدائشیں
2008ء کی وفیات
الجزائر کی ایل جی بی ٹی شخصیات
اموات بسبب سرطان دماغ
فرانس کی ایل جی بی ٹی شخصیات
فرانس میں سرطان سے اموات
فرانسیسی رومن کیتھولک
فرانسیسی شخصیات
فیشن
فیشن میں فرانسیسی کاروباری شخصیات
فیشن ڈیزائنر
وہران کی شخصیات
ہم جنس پرست مرد
بانیان فرانسیسی کمپنی
بیسویں صدی کی ایل جی بی ٹی شخصیات
فرانسیسی فیشن ڈیزائنر
الجزائری فیشن ڈیزائنر
Short description is different from Wikidata
سیاہ پاؤں
ایل جی بی ٹی رومن کیتھولک
ایل جی بی ٹی فیشن ڈیزائنر
فرانس کے ایل جی بی ٹی فنکار